User:Raketka~enwiki/sandbox

Lustracija (lat. lustratio od glagola lustro = razsvetliti) je pojem iz starorimske religije, ki je označeval obredno čiščenje grehov, meditacijo in umirjanje lastne zavesti. Starorimska lustracija se je izvajala po stresnih dogodkih kot so prelivanje krvi, stiki s pokojniki, ipd. Lustrirali so ljudi, živali in predmete, še posebno preden so vstopili ali bili prineseni na posvečena mesta (svetišča).

Danes se pojem uporablja za preverjanje in umikanje oseb iz javnega političnega življenja, še posebej to velja za vse, ki so bili aktivni v službi totalitarnih režimov 20. stoletja, ki so: fašizem, nacizem in komunizem. Od totalitarizmov se je v 21. stoletju ohranil le komunizem, pa še ta je močno oslabljen glede na prejšnje stoletje.

Lustracijo je po padcu železne zavese od vseh bivših socialističnih držav najbolj dosledno izvedla Poljska, ki je posledično doživela tudi največjo rast gospodarstva in povečanje geopolitičnega vpliva.

Uporaba v današnjih časih

V Sloveniji še ne obstaja pravni okvir ali zakon o lustraciji. Čeprav je ena od večjih parlamentarnih strank zapisala v svoj program izvedbo Resolucije Sveta Evropske Unije št. 1096 (tega od vseh članic Evropske unije ni ratificirala samo Slovenija) na svojem kongresu leta 1999 kot prednostni sklep, do sedaj beležimo samo en (neuspešen) poskus dejanskega vlaganja zakona o lustraciji v parlamentarno proceduro s strani dveh manjših civilnih iniciativ. Prvo omenjanje lustracije sicer sodi še v čase Demos-a in v obdobje osamosvajanja države, vendar tega niso nikoli poskusili resno izvesti.

Cilj zakona bi bil preprečitev visokih funkcionarjev KPS (Komunistične partije Slovenije), aktivnim članom UDBE (SDV - Služba državne varnosti) in KOS (Protiobveščevalne službe JLA), da bi bili tudi danes vključeni na visoka mesta v politiki, na oblasti in v javni upravi ali pa da opravljajo vodilne funkcije v medijih, javnih službah ali v podjetjih, kjer je država lastnik nad 10%.

V drugih državah bivšega Vzhodnega bloka kot so Češka, Slovaška, bivša Vzhodna Nemčija, Poljska, Madžarska, Bolgarija, Makedonija in Albanija pojem lustracija opisuje preverjanje državnih uradnikov in drugih javnih oseb, še posebej politikov, na osnovi tajnih arhivov, ki opisujejo njihovo sodelovanje s totalitarnim režimom preko tajnih služb politične policije, SDV in KOS.

Lustracijski zakon je leta 2003 sprejela tudi Srbija, ker pa ni bil nikoli izvajan, so ga leta 2013 odpravili.

Češka je javno objavila spisek skoraj tisoč bivših vohunov komunističnega režima.

Če se za nekoga naknadno ugotovi, da je sodeloval s totalitarnim režimom in se s tem okoristil, se mu odvzame vse javne funkcije ter pravica do nastopa v javnosti.

Prvenstveno gre za način, s katerim se take ljudi označi za nedostojne ter neverodostojne za javno delo. Gre za moralno in vsebinsko javno obsodbo.

Tem osebam se ne preprečuje delo, ne morejo pa nikoli več opravljati katerokoli javno funkcijo ali službo.

Viri: http://hr.wikipedia.org/wiki/Lustracija

Zunanje povezave: http://damijan.org/2013/01/28/komunisti-ki-nam-vladajo/ http://www.lustration.net/ http://blog.savjest.com/blog_clanak.php?s_blog_id=149 http://www.casnik.si/index.php/2012/08/10/krivice-lustracija-in-ideoloske-teme/ http://www.youtube.com/watch?v=GlnqlVPLWjc http://shamanovecrtice.blogspot.it/2012/02/1576726-poslanstvo-in-pomen-lustracije.html